**Ministru kabineta noteikumu projekta**

## Grozījumi Ministru kabineta 2015. gada 28.jūlija noteikumos Nr.435

## “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu no valsts budžeta piešķirto līdzekļu ekonomiju un pilnveidot budžeta finansējuma izlietojuma kontroli attiecībā uz republikas pilsētu pašvaldību zaudējumiem sabiedriskā transporta pakalpojumu sniegšanā, noteikumu projektā ir paredzēta sadarbība starp Republikas pilsētu pašvaldībām un Autotransporta direkciju, nosakot pienākumu Republikas pilsētu pašvaldībām salīdzināt no valsts budžeta saņemto un aprēķināto zaudējumu kompensācijas apmēru, kā arī atlikumu ar Satiksmes ministriju. Noteikumi stājas spēkā 2019.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2017.gada 12.decembra sēdes protokollēmuma (protokols Nr.61 66.§) 2.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2017.gada 12.decembra sēdes (protokols Nr.61 66.§) lēmuma 2.punktu, Satiksmes ministrijai uzdots izstrādāt un noteiktā kārtībā iesniegt izskatīšanai Ministru kabinetā grozījumus Ministru kabineta 2015.gada 28.jūlija noteikumos Nr.435 "Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu", lai nodrošinātu no valsts budžeta piešķirto līdzekļu ekonomiju sabiedriskā transporta pakalpojumu sniegšanā:2.1. izslēgt normu, ka pilsētas nozīmes maršrutu tīklā pārvadātājam kompensē radušos zaudējumus par maršruta daļu, kas ir ārpus pilsētas administratīvās teritorijas, ja šī maršruta daļa ir vairāk nekā 30% no kopējā maršruta garuma;2.2. pārskatīt peļņas aprēķina formulu, pārvadājumos ar autobusiem samazinot nobraukuma koeficientu par kilometru, kā arī pārvadājumos ar sliežu transportu samazinot nobraukuma koeficientu par sastāva (vilciena), nevis vagona nobrauktajiem kilometriem;2.3. pilnveidot budžeta finansējuma izlietojuma kontroli attiecībā uz republikas pilsētu pašvaldību zaudējumiem par sabiedriskā transporta pakalpojumu veikšanu, paredzot atskaišu iesniegšanu Valsts kases e-pārskatu sistēmā un precizējot atskaišu iesniegšanas termiņus. Satiksmes ministrija ir sagatavojusi noteikumu projektu “Grozījumi Ministru kabineta 2015.gada 28.jūlija noteikumos Nr.435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu”” (turpmāk – MK noteikumi Nr.435) un Ministru kabineta sēdes protokollēmuma projektu.1. Saskaņā Ministru kabineta 2017.gada 12.decembra sēdes (prot.61 66. §) lēmuma 2.1.apakšpuntu, lai nodrošinātu no valsts budžeta piešķirto līdzekļu ekonomiju sabiedriskā transporta pakalpojumu sniegšanā Satiksmes ministrija sadarbībā ar VSIA “Autotransporta direkcija” (turpmāk – Autotransporta direkcija) nepieciešams izstrādāt grozījumus MK noteikumos Nr.435 un izslēgt šo noteikumu 6.2.apakšpunktā ir noteikto regulējumu, kas nosaka, ka no valsts budžeta tiek kompensēti zaudējumi par maršruta daļu, kas ir ārpus pilsētas administratīvās teritorijas, ja šī maršruta daļa ir vairāk nekā 30% no kopējā maršruta garuma Latvijas Lielo pilsētu asociācija 2017.gada 20.decembrī Ministru prezidentam adresētajā vēstulē Nr.5-1/355 pauda iebildumus pret minētās normas izslēgšanu no MK noteikumiem Nr.435, jo tas radīs papildus finansiālo slogu republikas pilsētu pašvaldībām.

2018.gada 14.maija Satiksmes ministrijas un Latvijas Pašvaldību savienības sarunās tika panākta vienošanās, ka Satiksmes ministrija turpina konsultācijas ar Latvijas Lielo pilsētu asociāciju jautājumā par valsts budžeta līdzfinansējumu pilsētas nozīmes maršrutiem, kas iziet ārpus pilsētas administratīvās robežas. 2018.gada 12.jūnija sanāksmē ar Latvijas Lielo pilsētu asociāciju panākta vienošanās, ka, ņemot vērā plānotās izmaiņas reģionālo pārvadājumu maršruta tīklā no 2021.gada (maršrutu tīkla apjomam), Autotransporta direkcija sadarbībā ar republikas pilsētām veiks maršrutu, kuri iziet ārpus pilsētu administratīvajām robežām vairāk nekā 30% pārskatīšanu un izvērtēšanu, jautājumu par turpmāko lietderīgāko piepilsētu maršrutu apkalpošanas risinājumu, izskatot Sabiedriskā transporta padomē; Vienlaikus ar Ministru prezidenta 2017.gada 14.decembra rīkojumu Nr.373 izveidotā darba grupa Rīgas pilsētas un Pierīgas pašvaldību savstarpējās koordinācijas jautājumu risināšanai uzdeva iesaistītajām institūcijām līdz 2018.gada 30.jūnijam sniegt Autotransporta direkcijai priekšlikumus zaudējumu kompensācijas mehānisma izstrādei maršrutiem, kuri vairāk nekā 30% iziet ārpus pilsētas administratīvās teritorijas. Rīgas pilsētas un Pierīgas pašvaldību savstarpējās koordinācijas jautājumu risināšanai izveidotās darba grupas uzdevumā Autotransporta direkcija rīkoja tikšanos ar iesaistītajām institūcijām, kas sniedza viedokli, ka esošā norma Ministru kabineta noteikumos jāsaglabā, jo, to izslēdzot, nav prognozējama pilsētu pašvaldību rīcība – pastāv liels risks, ka daļa pilsētu pārvadājumu netiks nodrošināti ārpus pilsētu teritorijām (tajā skaitā citos piepilsētas maršrutos, kuri ārpus pilsētu teritorijas iziet mazāk par 30% un kuriem pašreiz no valsts budžeta netiek segti zaudējumi). Tādā gadījumā minētie pilsētas pārvadājumi būtu jāaizstāj ar reģionālās nozīmes autobusu pārvadājumiem, saglabājot tādu pašu sabiedriskā transporta pieejamību iedzīvotājiem, un nepieciešamais finansējums šo pārvadājumu izpildei, būtu nepieciešams aptuveni divas reizes lielāks, nekā tas pašlaik nepieciešams, izmantojot pilsētas nozīmes maršrutu pārvadājumus. Līdz ar to pašreizējā situācijā attiecīgās normas izslēgšana no MK noteikumiem Nr.435 tieši palielinās sabiedriskā transporta pakalpojumu nozarei nepieciešamā valsts budžeta līdzekļu apmēru (skatīt tabulā aprēķināto dotāciju uz 1 km salīdzinājumu pilsētas pārvadātājiem maršrutos, kuru garums ārpus pilsētas ir vairāk kā 30% no kopējā maršruta garuma, ar reģionālajiem pārvadātājiem attiecīgajā reģionā).

|  |  |  |
| --- | --- | --- |
| **Pašvaldība** | **Pilsētām****aprēķinātā dotācija, t.sk. peļņa un zaudējumi par personu ar invaliditāti pārvadāšanu uz 1 km** | **Reģionālajiem autobusiem aprēķinātā dotācija, t.sk. peļņa uz 1 km** |
| **Daugavpils** | *0.197* | ***0.665*** |
| **Jelgava** | *0.485* | ***0.767*** |
| **Jēkabpils** | *0.157* | ***0.648*** |
| **Liepāja** | *0.346* | ***0.519*** |
| **Rēzekne** | *0.333* | ***0.701*** |
| **Rīga** | *0.474* | ***0.486*** |
| **Valmiera** | *0.112* | ***0.742*** |
| **Ventspils** | *0.559* | ***0.761*** |

Ņemot vērā augstāk minētos aprēķinus un pamatojoties uz Rīgas pilsētas un Pierīgas pašvaldību savstarpējās koordinācijas jautājumu risināšanai izveidotās darba grupas uzdevumā saņemto institūciju viedokli, secināts, ka ar esošās normas atcelšanu netiks sasniegts plānotais mērķis - nodrošināta no valsts budžeta piešķirto līdzekļu ekonomija sabiedriskā transporta pakalpojumu sniegšanā. Līdz ar to Ministru kabineta sēdes protokollēmuma projekta 1.punkts paredz atzīt par aktualitāti zaudējušu Ministru kabineta 2017.gada 12.decembra sēdes protokollēmuma 2.1. apakšpunktā doto uzdevumu.2) Saskaņā ar Ministru kabineta 2017.gada 12.decembra sēdes (prot.Nr.61 66.§) lēmuma 2.2. apakšpunktu, Satiksmes ministrijai uzdots pārskatīt MK noteikumos Nr.435 iekļauto peļņas aprēķina formulu. Ar MK noteikumu Nr.435 54.punktu un Pārejas noteikumu 101.punktu ir noteikts, ka, aprēķinot garantēto peļņu, mainīgās daļas nobraukuma komponente *euro* valūtā par 2015.gadu sastāda 0,01 *euro*, par 2016.gadu – 0,02 *euro*, savukārt 2017.gadam un turpmākajiem tā sastāda 0,03 *euro*. Šāda peļņas aprēķināšanas kārtība tika paredzēta, lai nodrošinātu pietiekamu atbalstu sabiedriskā transporta pakalpojumu sniedzējiem sabiedriskā transporta pakalpojumu sniegšanā iesaistītās tehnikas (transportlīdzekļu parka) atjaunošanai, kā arī paaugstinātu sabiedriskā transporta pakalpojumu sniegšanas kvalitāti, turklāt šāds vidējais peļņas procents, ko saņemtu sabiedriskā transporta pakalpojumu sniedzēji, atbilstu 2015.gadā aptuveni 4% no ieņēmumiem, jeb vidēji 2% no apgrozījuma, 2016.gadā vidējais peļņas procents atbilstu aptuveni 5% no ieņēmumiem, jeb vidēji 3%, savukārt 2017.gadā vidējais peļņas procents atbilstu aptuveni 6% no ieņēmumiem, jeb vidēji 4% no apgrozījuma, kas, ņemot vērā pašreizējo finansiālo situāciju un normatīvajos aktos izvirzītās prasības pakalpojumu sniegšanā izmantojamajiem transportlīdzekļiem, atbilst „saprātīgas peļņas” jēdzienam ilgtermiņa valsts pasūtījuma līgumos un Eiropas Parlamenta un Padomes Regulā (EK) Nr. 1370/2007 (2007.gada 23.oktobris) par sabiedriskā pasažieru transporta pakalpojumiem, izmantojot dzelzceļu un autoceļus, noteiktajam.Satversmes tiesa ir atzinusi, ka likumdevējam ir pienākums periodiski apsvērt, vai konkrētais tiesiskais regulējums joprojām ir efektīvs, piemērots un nepieciešams un vai tas kādā veidā nebūtu pilnveidojams. Šāds pienākums Satversmes tiesas izpratnē ir vienlīdz attiecināms arī uz Ministru kabinetu (*sk. Satversmes tiesas 2012. gada 2. maija sprieduma lietā Nr. 2011-17-03 14.1. punktu*). Tiesiskās paļāvības princips ne vien neizslēdz, bet noteiktos apstākļos pat pieprasa pastāvošā tiesiskā regulējuma grozīšanu. Pretējā gadījumā valsts nevarētu pienācīgi reaģēt uz mainīgajiem dzīves apstākļiem (*sk. Satversmes tiesas 2010. gada 15. aprīļa sprieduma lietā Nr. 2009-88-01 15. punktu*).Pamatojoties uz to, ka kopējie valsts budžeta līdzekļi ir ierobežoti, Satiksmes ministrija sagatavoja Ministru kabineta noteikumu projektu ar kuru tika piedāvāts – samazināt nobraukuma komponenti līdz 0,01 *euro* un pārvadājumos ar sliežu transportu noteikt nobraukuma koeficientu par vilciena (sastāva) kilometriem. Minēto grozījumu rezultātā kopējā pozitīvā ietekme – samazinot peļņai paredzēto finansējumu, valsts budžetam sastādītu 2 197 787 *euro* (salīdzinājumā ar 2017.gadu) un republikas pilsētu pašvaldību budžetos – 2 530 133 *euro* (salīdzinājumā ar 2017.gadu).Noteikumu projekts tika publicēts Satiksmes ministrijas tīmekļvietnē sabiedrības līdzdalībai. Latvijas Pasažieru pārvadātāju asociācija 2018.gada 20.jūlija atzinumā kategoriski iebilda pret garantētās peļņas apmēra samazināšanu un norāda, ka ņemot vērā izmaksu pieaugumu saistībā ar minimālās algas palielinājumu un degvielas akcīzes nodokļa palielinājumu un par nepieciešamā finansējuma apjoms jāparedz plānojot budžetu. Savukārt Latvijas Pašvaldību savienība norādīja, ka, ka piedāvājum samazināt garantētās peļņas sabiedriskā transporta nobraukuma komponenti līdz 0.01 *eiro* ievērojami samazinās sabiedriskā transporta pakalpojuma sniedzēju konkurētspēju, tādējādi ierobežojot to spēju piesaistīt investīcijas, kas savukārt ietekmēs iedzīvotāju mobilitāti.Latvijas Darba devēju konfederācija (turpmāk iebilst pret noteikumu projekta 1.punktu, norādot, ka LDDK ir atbalstījusi nodokļu politikas reformu, kas cita starpā paredzēja 2018.gadā akcīzes nodokļa likmes celšanu un minimālās algas celšanu. LDDK ieskatā nav pieļaujams, ka uzņēmumiem, kuriem tiesību akti nosaka zaudējumu kompensācijas mehānismu, minētie papildus izdevumi netiks kompensēti. Sagatavotais Noteikumu projekta regulējums ne tikai neplāno segt papildus radušos zaudējumus, bet paredz uzņēmumiem samazināt peļņas apmēru.Ņemot vērā to, ka par noteikumu projektā paredzēto peļņas apmēra samazinājumu tika saņemti iebildumi no Latvijas Pašvaldību savienības, Latvijas darba devēju konfederācijas un Latvijas nepieciešams pagarināt Ministru kabineta 2017.gada 12.decembra sēdes (protokols Nr.61 66.§) protokolā doto uzdevumu izpildes termiņu līdz 2018.gada 1.novembrim. 3) Saskaņā ar Ministru kabineta 2017.gada 12.decembra sēdes (prot.Nr.61 66.§) lēmuma 2.3.punktu, Satiksmes ministrijai uzdots pilnveidot budžeta finansējuma izlietojuma kontroli attiecībā uz republikas pilsētu pašvaldību zaudējumiem, MK noteikumos Nr.435 ir noteikti *Pārskatu par sabiedriskā transporta* *pakalpojumu peļņu vai zaudējumiem, Informācijas par pasažieru pārvadāšanu un braukšanas maksas atvieglojumiem un Informācijas par zaudējumiem maršrutos, kuriem vairāk nekā 30% no kopējā maršruta garuma ir ārpus pilsētas administratīvās teritorijas* iesniegšanas termiņi, kas ir samēroti ar sabiedriskā transporta pakalpojumu sniedzēju tehniskām un administratīvām iespējām iesniegt informāciju par noteiktos periodos sniegtajiem sabiedriskā transporta pakalpojumiem. Tā piemēram, *Pārskata par sabiedriskā transporta pakalpojumu peļņu vai zaudējumiem* iesniegšanas termiņš pasūtītājam ir noteikts 27.datums pēc iepriekšējā mēneša beigām, lai tas nesakristu ar citiem valsts pārvaldei iesniedzamajiem pārskatiem un informāciju (piemēram, pievienotās vērtības nodokļa deklarācijas iesniegšanas termiņu 20.datumā). Līdz ar to arī Republikas pilsētu pašvaldībai ir noteikts secīgs pārskatu un informācijas iesniegšanas termiņš Autotransporta direkcija – 10 dienu laikā pēc pārskatu un informācijas saņemšanas no pakalpojumu sniedzējiem. Lai neradītu papildus administratīvo slogu sabiedriskā transporta pakalpojumu sniedzējiem, MK noteikumos Nr.435 nav mainīti pārskatu un informācijas iesniegšanas termiņi, bet, kvalitatīvas un precīzas informācijas apmaiņas nodrošināšanai Ministru kabineta noteikumu projektā ir paredzēta sadarbība starp Republikas pilsētu pašvaldībām un Autotransporta direkcija, nosakot pienākumu Republikas pilsētu pašvaldībām salīdzināt no valsts budžeta saņemto un aprēķināto zaudējumu kompensācijas apmēru, kā arī atlikumu (ja izmaksātā zaudējumu kompensācija pārsniedz aprēķināto zaudējumu kompensāciju vai ir bijusi mazāka par aprēķināto zaudējumu kompensāciju) ar Satiksmes ministriju saskaņā ar grāmatvedības uzskaites un gada pārskatu sagatavošanas reglamentējošajiem normatīvajiem aktiem. Ņemot vērā noteikumu projektā piedāvāto risinājumu, kas pastiprina no valsts budžeta saņemto un aprēķināto zaudējumu kompensāciju kontroli, Ministru kabineta 2017.gada 12.decembra sēdes protokollēmuma 2.3. apakšpunktā dotais uzdevums ir izpildīts. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VSIA “Autotransporta direkcija”  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums tiešā veidā ietekmē Satiksmes ministriju (VSIA “Autotransporta direkcija”), republikas pilsētu pašvaldības,  |
| 2. | Tiesiskā regulējuma ietekme uz tautsaimniecību un administratīvo slogu | Ar izstrādāto tiesisko regulējumu tiek precizēta kārtība kādā republikas pilsētu pašvaldība sniedz pārskatus par valsts budžeta saņemto un aprēķināto zaudējumu kompensācijas apmēru. Administratīvais slogs netiks ietekmēts.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar |
| 2. | Atbildīgā institūcija | Projekts šo jomu neskar |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Projekts šo jomu neskar |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta izstrādes procesā 2018.gada 5.jūnijā ievietots Satiksmes ministrijas tīmekļa vietnē. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tiks dota iespēja rakstiski sniegt viedokli par noteikumu projektu tā izstrādes stadijā..  |
| 3. | Sabiedrības līdzdalības rezultāti | Latvijas Pasažieru pārvadātāju asociācija 2018.gada 20.jūlija atzinumā kategoriski iebilst pret garantētās peļņas apmēra samazināšanu un norāda, ka ņemot vērā izmaksu pieaugumu saistībā ar minimālās algas palielinājumu un degvielas akcīzes nodokļa palielinājumu un par nepieciešamā finansējuma apjoms jāparedz plānojot budžetu. Latvijas Pašvaldību savienība uzskata, ka piedāvājum samazināt garantētās peļņas sabiedriskā transporta nobraukuma komponenti līdz 0.01 eiro ievērojami samazinās sabiedriskā transporta pakalpojuma sniedzēju konkurētspēju, tādējādi ierobežojot to spēju piesaistīt investīcijas.LDDK iebilst pret garantētās peļņas apmēra samazināšanu, jo noteikumu projektā piedāvātā formula būtiski ietekmē Latvijas regulāro pasažieru pārvadātāju tālāku pastāvēšanu un attīstību, jo peļņa samazināsies robežās no 46% - 65% no esošā apjoma. Un izsaka priekšlikumuminēto jautājumu par NTSP Transporta un sakaru nozares trīspusējās sadarbības apakšpadomē, uzklausot nozares darba devēju organizāciju viedokli. LPPA, LPS un LDDK iebildumi ņemti vērā un regulējums no noteikumu projekta svītrots, paredzot pagarināt uzdevuma izpildes termiņu, un veikt papildus pasākumus finansiālās ietekmes un lietderības izvērtēšanai. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija (VSIA “Autotransporta direkcija”), republikas pilsētu pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks veikta institūciju esošo funkciju ietvaros. |
| 3. | Cita informācija | Nav. |

Satiksmes ministrs U. Augulis

Vīza:

Valsts sekretārs K.Ozoliņš

Ziemele-Adricka 67028036

Dana.Ziemele-Adricka@sam.gov.lv

Grīviņa 67356130

Kristine.Grivina@atd.lv